S/S Aallotar (1937)

**S/S Aallotar** oli Suomessa vuonna 1937 rakennettu matkustajahöyrylaiva, joka luovutettiin vuonna 1945 sotakorvauksena Neuvostoliittoon, jossa se sai nimen **Beloostrov** (, suom. Valkeasaari). 

Suomen Höyrylaiva Osakeyhtiö omisti kaksi S/S Aallotar -nimistä matkustajahöyrylaivaa, joista uudempi rakennettiin vuonna 1952.

## Laivan historia

Aallotar rakennettiin Tanskan Helsingørissä vuonna 1937 A/S Helsingørs Jernskibs- og Maskinbyggerin telakalla, ja laiva liikennöi monien muiden Suomen Höyrylaiva Osakeyhtiön alusten tapaan Helsingin, Kööpenhaminan ja Hullin välillä 

Aallotar luovutettiin 28. kesäkuuta 1945 sotakorvauksena Neuvostoliittoon. Alun perin Neuvostoliitto vaati luovutettavaksi S/S Ariadnen, mutta S/S Ariadne varioitui ja täyttyi vedellä ajettuaan matalikkoon Haminan edustalla ollessaan matkalla Leningradiin 25. joulukuuta 1944. Laivaa ei saatu heti irti karille ajon jälkeen alkaneen myrskyn ja jääpeitteen kertymisen seurauksena, joten se vietti talven jäissä, eikä Neuvostoliitto enää kelpuuttanut korvauksena vaurioitunutta laivaa. Karilleajon huhuttiin olleen tahallinen teko laivan luovutuksen estämiseksi, mutta virallisesti tapaus todettiin kapealla väylällä tapahtuneeksi navigointivirheeksi.

Neuvostoliitossa *Aallotarta* remontointiin ja se nimettiin uudelleen. Vuodesta 1946 se liikennöi nimellä *S/S Beloostrov* leningradilaisen Baltijskoje morskoje parohodstvo -varustamon omistuksessa linjalla Leningrad–Helsinki–Tukholma–Lontoo. *Beloostrov* oli ensimmäinen Leningradista Lontooseen säännöllistä reittiliikennettä kulkenut matkustaja-alus. Vuonna 1956 *Beloostrov* siirrettiin Odessaan Mustallemerelle Tšernomorskoje morskoje parohodstvo -varustamon laivaksi, missä se palveli kansainvälisessä rahti- ja matkustaja-alusliikenteessä. Vuonna 1968 se siirtyi Holmskissa Sahalinin saarella toimineelle Sahalinskoje morskoje parohodstvo -varustamolle, minkä alaisuudessa se ajoi säännöllisiä reittimatkoja, satunnaisia erikoismatkoja ja toimi kelluvana asuntolana. Vuonna 1975 laiva myytiin Japaniin ja romutettiin Hiraossa.

## Laivan teknisiä tietoja

* Pituus 90,05 metriä
* Leveys 13,81 metriä
* Syväys 5,94 metriä
* Uppouma 2&nbsp;900 − 2&nbsp;915 bruttorekisteritonnia
* Lastinottokyky 1&nbsp;607 nettorekisteritonnia
* Kompundihöyrykone oli nelisylinterinen, ja sen teho oli 3&nbsp;160 hevosvoimaa.
* Huippunopeus oli 14 solmua.
* 181 matkustajapaikkaa, joista 97 I luokan matkustajille ja 84 II luokan matkustajille
* Vuonna 1945 tehdyn remontin jälkeen matkustajapaikkojen märää kasvoi kahdella matkustajalla ja uppouma yhdellä tonnilla.

## Kuvia

Tiedosto:S s Aallotar telakalla 1937 (SMK200627-183).tif|S/S Aallotar telakalla vuonna 1937
Tiedosto:S s Aallotar telakalla 1937 (SMK200627-171).tif|S/S Aallotar telakalla vuonna 1937
Tiedosto:S s Aallotar (I), rakennettu 1937 ja FÅA n omistuksessa vuoteen 1945 (SMK200627-168).tif|S/S Aallotar
Tiedosto:S s Aallotar I 1937 (SMK200627-188).tif|S/S Aallotar (vasemmalla) Helsingissä
Tiedosto:Hytti, s-s Aallotar. 1937-1945. Suomen Merimuseo.jpg|S/S Aallottaren hytti
Tiedosto:III luokan ruokasali, s-s Aallotar. 1937-1945. Suomen Merimuseo.jpg|III luokan ruokasali
Tiedosto:Ruokasali, s-s Aallotar. 1937-1945. Suomen Merimuseo.jpg|Ruokasali, S/S Aallotar. Kuva: Suomen Merimuseo
Tiedosto:I luokan salonki, s-s Aallotar. 1937-1945. Suomen Merimuseo.jpg|I luokan salonki
Tiedosto:Sisäkuva, s-s Aallotar. 1937-1945. Suomen Merimuseo.jpg|Sisäkuva, S/S Aallotar. Kuva: Suomen Merimuseo
Tiedosto:S-s Aallotar I. Tarjoilija ja matkustajia aluksen kannella. Suomen Merimuseo.jpg|Tarjoilija ja matkustaja kannella
Tiedosto:BELOOSTROV. Stockholms ström. 1949 - Sjöhistoriska museet - Fo41111AB.tif|Entinen *S/S Aallotar*, kuvan ottamishetkellä *Beloostrov,* Tukholmassa vuonna 1949    


## Lähteet